Åsane ble i 1904 skilt ut som egen kommune, og hadde da fire skolekretser: Eidsvåg, Haukås, Mjølkeråen og Kyrkjekrinsen. Hver krets hadde sitt eget skolehus, med et klasserom i den ene enden og en liten lærerbolig i den andre. Skolehuset i Kyrkjekrinsen ble bygget i 1888 og lå på Eikås. I 1904 hadde skolen 91 elever fordelt på tre klasser, med M. A. Edvardsdal som lærer. I 1919 ble det bygget skole på tomten der skolen ligger i dag. Dette huset står der fortsatt (per 2022), og brukes av skolefritidsordningen.